
LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LIETUVOS RESPUBLIKOS SUSISIEKIMO MINISTRO 2012 M. SAUSIO 27 D. ĮSAKYMO NR. 3-80 „DĖL KELEIVIŲ VEŽIMO UŽ ATLYGĮ LENGVAISIAIS AUTOMOBILIAIS IR LENGVAISIAIS AUTOMOBILIAIS TAKSI TAISYKLIŲ PATVIRTINIMO“ PAKEITIMO

2024 m. birželio 7 d. Nr. 3-203
Vilnius 


.	P a k e i č i u Lietuvos Respublikos susisiekimo ministro 2012 m. sausio 27 d. įsakymą Nr. 3-80 „Dėl Keleivių vežimo už atlygį lengvaisiais automobiliais ir lengvaisiais automobiliais taksi taisyklių patvirtinimo“:
. Pakeičiu nurodytą įsakymą ir jį išdėstau nauja redakcija (Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisyklės nauja redakcija nedėstomos):
„LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL KELEIVIŲ VEŽIMO UŽ ATLYGĮ LENGVAISIAIS AUTOMOBILIAIS PAGAL UŽSAKYMĄ IR LENGVAISIAIS AUTOMOBILIAIS TAKSI TAISYKLIŲ PATVIRTINIMO

Vadovaudamasis Lietuvos Respublikos kelių transporto kodekso 181 straipsnio 1 dalimi ir Lietuvos Respublikos kelių transporto kodekso 82 ir 181 straipsnių pakeitimo įstatymo Nr. XIV‑2571 4 straipsnio 4 dalimi,
t v i r t i n u Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisykles (pridedama).“
. Pakeičiu nurodytu įsakymu patvirtintas Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisykles:
. Pakeičiu 6 punktą ir jį išdėstau taip:
„. Lengvojo automobilio taksi salono priekyje keleiviams gerai matomoje vietoje turi būti įrengtas vežėjo vardu įregistruotas (apie tai turi būti pažymėta taksometro registracijos liudijime) taksometras, kurio duomenis Valstybinei mokesčių inspekcijai (toliau – VMI) vežėjas pateikė per Išmaniosios mokesčių administravimo informacinės sistemos Išmaniųjų elektroninių kasos aparatų posistemę (toliau – i.EKA). Taksometras turi būti techniškai tvarkingas, metrologiškai patikrintas, turėti nustatytą patikros žymenį. Taksometras turi valdyti išorinę šviesos signalizaciją ženkle-plafone, kuri rodytų automobilio užimtumą: lengvasis automobilis taksi užimtas – ženklas-plafonas neapšviestas, lengvasis automobilis taksi laisvas – ženklas-plafonas apšviestas. Jeigu taksometras naudojamas su spausdintuvu, jis turi būti prijungtas taip, kad jo nesant arba jam veikiant netinkamai taksometras neveiktų.“
. Pakeičiu 8 punktą ir jį išdėstau taip:
„. Teikiant taksi paslaugas lengvasis automobilis taksi turi turėti geltonos spalvos atpažinimo ženklą-plafoną (ženklo-plafono ilgis turi būti ne mažesnis kaip 315 mm, gylis – 170 mm, aukštis – 120 mm) arba geltonos spalvos atpažinimo ženklą-plafoną, kurio tipas yra sertifikuotas Europos Sąjungoje. Ženklas-plafonas su užrašu TAKSI turi būti nuimtas, kai eksploatuojant automobilį neteikiamos taksi paslaugos. Ženklo-plafono priekyje turi būti užrašas juodomis raidėmis „TAKSI“ (užrašo raidžių dydis – ne mažesnis kaip 70 mm), kitoje ženklo-plafono pusėje per vidurį gali būti nurodytas taksi vežėjo pavadinimas ir telefono numeris (užrašų raidžių ir skaičių dydis – ne mažesnis kaip 30 mm). Lengvojo automobilio taksi atpažinimo ženklas-plafonas pritvirtinamas skersai transporto priemonės stogo, per vidurį rėmo, esančio už transporto priemonės pirmųjų durelių.“
. Pakeičiu 9 punktą ir jį išdėstau taip:
„. Taksometras gali būti naudojamas, techniškai prižiūrimas, parduodamas, įrengiamas, įregistruojamas, keičiami jo duomenys ir (ar) išregistruojamas tik turint tinkamai užpildytą taksometro registracijos liudijimą. Taksometrą įregistruoti, išregistruoti, keisti įregistruoto taksometro duomenis VMI privalo vežėjas – pateikti duomenis į i.EKA.“
. Pakeičiu 11 punktą ir jį išdėstau taip:
„. Vadovaujantis Atsiskaitymų už prekes ir paslaugas duomenų fiksavimo tvarkos aprašo, patvirtinto Lietuvos Respublikos Vyriausybės 2002 m. rugpjūčio 13 d. nutarimu Nr. 1283 „Dėl Atsiskaitymų už prekes ir paslaugas duomenų fiksavimo tvarkos aprašo patvirtinimo“, nuostatomis, turi būti pildomas kiekvieno taksometro kasos operacijų žurnalas, kurio registravimo ir pildymo tvarką nustato VMI.“
. Papildau naujais 13 ir 14 punktais:
„. Lengvojo automobilio taksi atpažinimo ženklinimo juostos gali būti naudojamos tik ant lengvųjų automobilių, turinčių taksi valstybinio numerio ženklus.
. Ant lengvojo automobilio taksi galinių durelių stiklų įkomponuojama transporto priemonės išorėje matoma iš skaidrios ir lanksčios plėvelės pagaminta informacinė lentelė – kainoraštis, kuriame skelbiama informacija apie taksi paslaugų tarifus. Teksto informacinėje lentelėje dydis – ne mažesnis kaip 6 mm.“
. Buvusius 13–39 punktus laikau atitinkamai 15–41 punktais.
. Pakeičiu 29 punktą ir jį išdėstau taip:
„. Keleiviui sumokėjus taksometro rodomą sumą, taksi vairuotojas privalo jam išduoti su taksometru sujungtu spausdintuvu atspausdintą pinigų priėmimo arba kasos aparato kvitą.“
. Pakeičiu 37.1 papunktį ir jį išdėstau taip:
„. galiojantį Europos Sąjungos, Europos ekonominės erdvės ar Šiaurės Atlanto sutarties organizacijos (NATO) valstybėje narėje, Šveicarijos Konfederacijoje arba Ukrainoje išduotą vairuotojo pažymėjimą, kuriuo patvirtinama asmens teisė vairuoti lengvąjį automobilį (B kategorijos motorinę transporto priemonę);“.
. Pakeičiu 37.8 papunktį ir jį išdėstau taip:
„. pinigų priėmimo kvitus, jeigu buvo vykdomi atsiskaitymai grynaisiais pinigais (kai tikrinamas lengvojo automobilio, kuriuo vykdoma keleivių vežimo pagal užsakymą veikla, vairuotojas); pinigų priėmimo kvito naudojimo, išrašymo ir apskaitos ypatumus reglamentuoja Pinigų priėmimo ir pinigų išmokėjimo kvitų naudojimo, išrašymo ir apskaitos taisyklės, patvirtintos Valstybinės mokesčių inspekcijos prie Lietuvos Respublikos finansų ministerijos viršininko 2019 m. gegužės 10 d. įsakymu Nr. VA-39 „Dėl Pinigų priėmimo ir pinigų išmokėjimo kvitų naudojimo, išrašymo ir apskaitos taisyklių ir Bilietų naudojimo ir apskaitos taisyklių patvirtinimo“;“.
. Pakeičiu 1 priedą ir jį išdėstau nauja redakcija (pridedama).
. Papildau 4 priedu (pridedama).
. Nustatau, kad šis įsakymas įsigalioja 2024 m. liepos 1 d.



Susisiekimo ministras 	Marius Skuodis

